
ที่ มท 0816.5/ว 729
ถึง  สำนักงานส่งเสริมการปกครองท้องถิ่นจังหวัด ทุกจังหวัด

ด้วยกรมส่งเสริมการปกครองท้องถิ่น โดยกองส่งเสริมและพัฒนาการจัดการศึกษาท้องถิ่น
ได้รับแจ้งจากชมรมพุทธศาสตร์สากล ขอความร่วมมือประชาสัมพันธ์โครงการตอบปัญหาธรรมะ “ทางก้าวหน้า” และโครงการฟื้นฟูศีลธรรมโลก (V-Star ดาวแห่งความดี) ซึ่งเป็นกิจกรรมการพัฒนาผู้เรียน ฝึกความเป็นผู้นำ
ในการทำความดีโดยการเรียนรู้ผ่านกิจกรรมการปฏิบัติจริง (Active Learning) เพิ่มทักษะการทำงานเป็นทีม ผู้เรียนสามารถคิดวิเคราะห์ คิดแก้ปัญหา สร้างเสริมสมรรถนะการเรียนรู้ และสร้างสัมพันธ์ที่ดีกับครอบครัว ชุมชน และวัด โดยสถานศึกษาสามารถคัดเลือกกิจกรรมในวิถีชีวิตตามขนบธรรมเนียมหรือประเพณีในท้องถิ่น
ตามความพร้อมหรือตามบริบทของสถานศึกษา 
กรมส่งเสริมการปกครองท้องถิ่นพิจารณาแล้ว เพื่อเป็นการส่งเสริมให้นักเรียน/นักศึกษาได้เรียนรู้
และฝึกปฏิบัติจริงผ่านกิจวัตรในห้องเรียนและสถานศึกษา ด้านการส่งเสริมคุณธรรม จริยธรรม และศีลธรรมอันดี เกิดการเปลี่ยนแปลงเชิงพฤติกรรมด้านศีลธรรมที่ดีขึ้น จึงขอความร่วมมือสำนักงานส่งเสริมการปกครองท้องถิ่นจังหวัด แจ้งองค์กรปกครองส่วนท้องถิ่นประชาสัมพันธ์โครงการดังกล่าวไปยังสถานศึกษาในสังกัด (โรงเรียน/วิทยาลัย) และหากสถานศึกษาพิจารณาแล้วมีความประสงค์จะเข้าร่วมโครงการดังกล่าว สามารถสมัครได้ตั้งแต่วันนี้เป็นต้นไป
โดยกำหนดปิดรับสมัครในวันที่ 2 มิถุนายน 2569 ทั้งนี้ สอบถามเพิ่มเติมได้ที่ชมรมพุทธศาสตร์สากลโดยตรง โทรศัพท์ 09 9292 6607 หรือ 08 9482 7670 และติดตามข้อมูลผ่านทางเว็บไซต์ www.ibsofficial.com รายละเอียดตามสำเนาหนังสือที่แนบมาพร้อมนี้ โดยสามารถดาวน์โหลดได้ที่เว็บไซต์กรมส่งเสริมการปกครองท้องถิ่น www.dla.go.th/index.do#documents รายการ “หนังสือราชการ”

